Selfoonoproepe en data in SA te duur – praag.co.za
Die buitensporige winste wat mobiele operateurs in Suid-Afrika maak binne 'n bedryf waarvoor 'n mens 'n lisensie van die owerheid moet hê, is eenvoudig immoreel. Miljoene mense betaal ten duurste vir 'n voorreg wat in ander dele van die wêreld as vanselfsprekend aanvaar word: om mobiel te mag kommunikeer.
Daar is egter ook bemoedigende tekens dat prysmededinging besig is om in die bedryf pos te vat. Albei van die kleiner operateurs, Cell C en Telkom-mobiel, bied tans verminderde tariewe aan. Cell C bied 'n tarief van 99 sent per minuut, terwyl Telkom-mobiel met sy Sim-Sonke-aanbieding 'n koste per minuut van slegs 29 sent vir oproepe binne sy eie netwerk hef en 75 sent na ander netwerke.
Afrikaners kan gerus ook meer gereeld van selfoonoperateur verander en praag ook goedkoper vanaf hul mobiele toestelle lees!
Skrywer Dan RoodtGepubliseer op 2 April 2014 Kategorieë Hoofartikels, MeningsSleutelwoord Cell C, MTN, selfone, Telkom, Vodacom